23. februar 2023

**Til beboerne i afdeling 266, Kastanje Allé 1A – 3L, Gilleleje**

I henhold til § 19 stk. 1 i VIBOs vedtægter varetager organisationsbestyrelsen de funktioner, der er henlagt til en afdelingsbestyrelse, hvis der i en afdeling ikke er valgt en afdelingsbestyrelse, eller hvis afdelingsbestyrelsen har nedlagt sit hverv.

På det ordinære afdelingsmøde torsdag den. 2. februar 2023, kl.11:00 blev pkt.4 i dagsordenen ”Fremlæggelse af årsregnskab 2021/2022 til orientering samt budget for 2023/2024 til godkendelse” gennemgået og behandlet.

Efterfølgende er der opstået uklarhed om, hvad der på afdelingsmødet blev vedtaget ift. pkt. 4 i dagsordenen vedrørende budget for 2023/2024. Det er derfor blevet besluttet at sende budget for 2023/2024 i urafstemning, hvilket betyder, at I nu skal stemme ja eller nej til, om I kan godkende budgettet.

**Som det fremgår i budgettet, står afdelingen overfor en huslejestigning på 1,3% svarende gennemsnitligt til kr.78,00.**

* Hver bolig har 2 stemmer. Der fremsendes derfor 2 stk. urafstemningssedler pr. lejemål, som begge skal udfyldes og lægges i kuverten.
* Vedlagt afstemningssedlerne er 1 stk. kuvert mærket: **Urafstemning – godkendelse af budget 2023-2024**

**Vi gør opmærksom på at afstemningen er anonym.**
Stemmesedlerne skal lægges i kuverten og afleveres i postkassen, som er mærket med
**”urafstemning – budget 2023-2024”.**

Postkassen hænger ved siden af afdelingens nuværende postkasse som er placeret på skuret ud fra bolig nr. 3L

Stemmesedlerne skal være afleveret senest **torsdag den 9. marts 2023, kl. 10.00.**

For god ordens skyld skal det oplyses, at nøglen til stemmeboksen (postkassen) opbevares på områdekontoret i Græsted.

Der vil ske optælling af stemmesedlerne torsdag den 9. marts 2023, kl. 11.00. Beboere, som måtte ønske at overvære optællingen, er velkomne. Optællingen vil blive foretaget af Driftschef Ditte Sundman og områdesekretær Helle Falk Jonassen på områdekontoret, Præstevænget 137, Græsted.

✁ ✁

|  |  |
| --- | --- |
| **JA, jeg godkender driftsbudgettet for 2023/2024****NEJ, jeg kan ikke godkende driftsbudgettet for 2023/2024** | **JA, jeg godkender driftsbudgettet for 2023/2024****NEJ, jeg kan ikke godkende driftsbudgettet for 2023/2024** |